Shqiptarët në Kanada

Shqiptarët në Kanada, të njohur edhe si shqiptaro-kanadezë (ang. Albanian Canadians), përbëjnë një komunitet prej 31,030 banorësh, sipas censusit të vitit 2011.2011 National Household Survey: Data tables – Statistics Canada

 Historia 
Shqiptarët e parë mërguan në Kanada në fillimin e shekulli 20, për shkak të kushteve jo të favorshme në vendet e tyre. Megjithatë, pas Luftës së Dytë Botërore shumë pak shqiptarë mërguan në Kanada, e shumica prej tyre ishin nga ish-Jugosllavia. Nurmi më i madh i shqiptarëve që mërguan u vendosën në Montreal ose Toronto, por gjithashtu disa punëtorë shqiptarë jetonin në Calgary dhe Ontario.The Canadian Encyclopedia . Published by Vladislav A. Tomovic. Retrieved on November 29, 2011, 0:36 pm at.

Pavarësisht këtij migrimi, në vitin 1986, numri i shqiptarëve të regjistruar ishte vetëm nën 1,500. Megjithatë, në vitin 1991, këto shifra pothuajse u dyfishuan. Numri i shqiptarëve në Kanada arriti kulmin në fund të viteve 1990, pasi ata i ikën krizës ekonomike dhe politike në Shqipëri dhe Jugosllavi.The Albanians in Toronto . Retrieved on November 29, 2011, 0:36 pm at. Published by Krystyna Cap.

Më vonë, në fillim të shekullit 21, një luftë e re shkaktoi një valë të dytë të mërgimit të shqiptarëve në Kanada. Ky konflikt i armatosur ishte një përplasje mes Ushtrisë çlirimtare të shqiptarëve dhe ushtrisë e policisë serbe, i cili bëri që shumë shqiptarë të ishin të detyruar ta lëshojnë Kosovën si refugjatë, ndërsa shumë prej tyre mërguan në Kanada. Kështu, në vitin 1999, Qeveria e Kanadasë themeloj një program për të lejuar qëndrimin e 7,000 refugjatëve shqiptarë nga Kosova.

Njëjtë si me profesionistë nga vende të tjera, ka pasur një fluks të madh të profesionistëve të rinj shqiptarë që mërgojnë në Kanada për një jetë më të mirë.

 Organizata 
Shumica e organizatave shqiptare gjenden në Toronto. Organizatat më të mëdha në këtë qytet janë Shoqëria Shqiptare Islame e Torontos (anglisht: Albanian Muslim Society of Toronto; themeluar më 1954) dhe Shoqata e Bashkësisë Shqiptaro-Kanadeze Toronto (Albanian-Canadian Community Association of Toronto; themeluar më 1990).

 Shiko dhe 
 Mërgata shqiptare
 Shqiptaro-amerikanët (Shqiptarët në SHBA)

 Lidhje të jashtme 
 Albanian-Canadian Community Association

 Referime 

Kategoria:Mërgata shqiptare
*